cyanic-selkie/wikianc huggingface dataset:
ফুটবল ক্লাব বার্সেলোনার প্রেসিডেন্টদের তালিকা
thumb|260px|right|লস দেপোর্তেস সংবাদপত্রে গাম্পারের বিজ্ঞাপন ফুটবল ক্লাব বার্সেলোনা, বার্সেলোনা ভিত্তিক একটি স্পেনীয় ফুটবল যা স্পেনের সর্বোচ্চ ফুটবল প্রতিযোগিতা লা লিগায় প্রতিদ্বন্দ্বীতা করে। ১৮৯৯ সালে ক্লাবের প্রতিষ্ঠার পর থেকে ৪১ জন প্রেসিডেন্টের দায়িত্ব পালন করেছেন। এই ক্লাবটির মালিকানা বহন করেন ক্লাবের সদস্যগন এবং এই সদস্যদের ভোটের মাধ্যমেই প্রেসিডেন্ট নির্বাচিত হয়ে থাকেন। ক্লাব প্রেসিডেন্ট ক্লাবের সার্বিক পরিচালনার দায়িত্বে থাকেন।
ইতিহাস
১৮৯৯ সালের ২২ অক্টোবর, জোয়ান গাম্পের ‘‘লস দেপোর্তেস’’ পত্রিকায় একটি বিজ্ঞাপন প্রকাশ করে ফুটবল ক্লাব প্রতিষ্ঠা করতে তার আগ্রহ প্রকাশ করেন। ২৯ নভেম্বর, জিমন্যাসিও সোলে একটি সম্মেলনে তিনি ইতিবাচক সাড়া পান। সম্মেলনে এগারো জন খেলোয়াড় উপস্থিত ছিলেন। তাদের মধ্যে ছিলেন ওয়াল্টার ওয়াইল্ড, যিনি ক্লাবের প্রথম প্রেসিডেন্ট এবং বার্তোমেউ তেরাদাস, যিনি পরবর্তিতে ক্লাবের দ্বিতীয় প্রেসিডেন্ট হন।
১৯০৮ সালে গাম্পার প্রথমবারের মত ক্লাব প্রেসিডেন্টের দায়িত্ব নেন, ক্লাব বিলুপ্তির হাত থেকে বাচানোর জন্য তিনি এই দায়িত্ব নেন। ১৯০৫ কাতালান ফুটবল চ্যাম্পিয়নশীপের পর থেকে কোন শিরোপা জিততে না পারায়, ক্লাবটিকে অনেক অর্থনৈতিক সমস্যার মধ্যে পড়তে হয়। গাম্পের ১৯০৮ থেকে ১৯২৫ সালের মধ্যে আলাদাভাবে পাঁচবার ক্লাবের প্রেসিডেন্টের দায়িত্ব পালন করেছেন। তিনি ২৬ বছর ক্লাবের সাথে জড়িত ছিলেন। তার অর্জনগুলোর অন্যতম প্রধান একটি অর্জন হল ক্লাবের নিজস্ব স্টেডিয়াম, যার ফলে বার্সেলোনার একটি স্থায়ী আয়ের উত্‍স পেয়ে যায়। তার প্রতি সম্মান জানিয়ে, ১৯৬৬ সাল হতে প্রাক মৌসুম প্রতিযোগিতা জোয়ান গাম্পার ট্রফি আয়োজন করে আসছে বার্সেলোনা।
১৯৩০ থেকে ১৯৩৮ সালের মধ্যে বার্সেলোনা পাঁচবার কাতালান কাপ শিরোপা জেতে। ১৯২৯ সালে লা লিগা প্রবর্তনের পর থেকে ১৯৭৮ সাল পর্যন্ত ২০ জন বার্সেলোনার প্রেসিডেন্টের দায়িত্ব পালন করেছেন। অর্থাৎ‍ গড় হিসেবে একজন প্রসিডেন্টের মেয়াদ ছিল আড়াই বছর। ১৯৭৮ সালে দায়িত্ব নেন ইয়োসেপ লুইস নুনিয়েজ। তিনিই বার্সেলোনার প্রথম নির্বাচিত প্রেসিডেন্ট। নুনেজের প্রধান লক্ষ্য ছিল বার্সেলোনাকে একটি বিশ্বমানের দলে পরিনত করা। তিনি ২২ বছর যাবত্‍ প্রেসিডেন্টের দায়িত্ব ছিলেন। এরপর দায়িত্ব নেন জোয়ান গাসপার্ট। তার সময় বার্সেলোনা কোন শিরোপা জিততে পারেনি। বরং লা লিগায় বার্সেলোনা ১৫তম স্থান লাভ করে, কোনরকমে অবনমন ফাঁদ এড়ায়। ফলে গাসপার্ট পদত্যাগ করেন। এনরিক রেইনাকে অস্থায়ী প্রেসিডেন্ট নির্বাচিত করা হয়। ২০০৩ সালের ১৫ জুন, ক্লাবের প্রেসিডেন্ট হিসেবে দায়িত্ব নেন জোয়ান লাপোর্তা। তার সময়ে বার্সেলোনা দুইটি চ্যাম্পিয়নস লীগ শিরোপা জেতে। ২০০৯ সালে বার্সেলোনা ইতিহাসের প্রথম দল হিসেবে সেক্সটাপল জেতে। যার মধ্যে ছিল ২০০৮–০৯ লা লিগা, ২০০৮–০৯ কোপা দেল রে, ২০০৯ স্পেনীয় সুপার কাপ, ২০০৮–০৯ চ্যাম্পিয়নস লীগ, ২০০৯ উয়েফা সুপার কাপ এবং ২০০৯ ফিফা ক্লাব বিশ্বকাপ।
২০১০ সালের ১৩ জুন, ৬০% এরও বেশি ভোট পেয়ে বার্সেলোনার প্রেসিডেন্ট নির্বাচিত হন সান্দ্রো রসেল। ১ জুলাই তিনি দায়িত্ব গ্রহণ করেন।
প্রেসিডেন্টদের তালিকা
thumb|right|150px|টানা ২২ বছর যাবত্‍ [[ফুটবল ক্লাব বার্সেলোনা|বার্সেলোনার প্রেসিডেন্ট পদে কর্মরত ছিলেন নুনিয়েজ]] thumb|right|150px|প্রতি বছর শিরোপা জয়ের দিক থেকে [[ফুটবল ক্লাব বার্সেলোনা|বার্সেলোনার সবচেয়ে সফল প্রেসিডেন্ট জোয়ান লাপোর্তা]] thumb|right|150px|সান্দ্রো রসেল, [[ফুটবল ক্লাব বার্সেলোনা|বার্সেলোনার প্রাক্তন প্রেসিডেন্ট]]
নিচের তালিকাটি ওয়াল্টার ওয়াইল্ড থেকে শুরু করে বর্তমান পর্যন্ত বার্সেলোনার সকল প্রেসিডেন্টের অফিসিয়াল তালিকা।
নারী মুক্তি আন্দোলন
নারী মুক্তি আন্দোলন (ডব্লিউএলএম) ছিল নারী এবং নারীবাদী বুদ্ধিজীবিতার একটি রাজনৈতিক জোট যা ১৯৬০-এর দশকের শেষভাগে আবির্ভূত হয়েছিল এবং প্রাথমিকভাবে ১৯৮০-এর দশক পর্যন্ত মূলত পশ্চিমা বিশ্বের শিল্পোন্নত দেশগুলিতে অব্যাহত ছিল। যা সমগ্র বিশ্বে বিশাল পরিবর্তনে (রাজনৈতিক, বুদ্ধিবৃত্তিক, সাংস্কৃতিক) প্রভাবিত করেছিল। সমসাময়িক দর্শন-এর উপর ভিত্তি করে এবং জাতিগত কট্টরপন্থী ও সাংস্কৃতিক-বৈচিত্র্যের পটভূমির নারীদের নিয়ে গঠিত কট্টরপন্থী নারীবাদ নামক নারী মুক্তি আন্দোলনের একটি শাখা প্রস্তাব করেছিল যে, নারীদের তাদের সমাজে দ্বিতীয় শ্রেণির নাগরিক অবস্থান থেকে অগ্রসর হওয়ার জন্য অর্থনৈতিক, মনস্তাত্ত্বিক এবং সামাজিক স্বাধীনতা প্রয়োজন।
আন্দোলনের প্রভাব
নারী মুক্তি আন্দোলন পুরুষতন্ত্র ও লিঙ্গবাদ সম্পর্কে বিশ্বব্যাপী সচেতনতা সৃষ্টি করেছিল।
মাজুলী জেলা
মাজুলী (মাজুলী)  ভারতের অসমের ব্রহ্মপুত্র নদীর মধ্যে থাকা বিশ্বের সর্ববৃহৎ নদীদ্বীপ এবং অসমের নবগঠিত জেলা। ২৭ জুন ২০১৬ সালে মুখ্যমন্ত্রী সর্বানন্দ সোণোয়াল মাজুলীকে জেলা ঘোষণা করায় মাজুলী ভারতের প্রথম নদীদ্বীপ জেলা হয় আর অসমের মোট জেলার সংখ্যা হয় ৩৫।
আগে এটি যোরহাট জেলার একটা মহকুমা ছিল। মহাপুরুষ শ্রীমন্ত শংকরদেব এবং মাধবদেবের উদ্যোগের সত্রসমূহ নিয়ে এটি মহাপুরুষীয়া বৈষ্ণবধর্ম ও সত্রীয়া সংস্কৃতির পীঠকেন্দ্র। মাজুলীকে 'সত্র নগরী' বলেও ডাকা হয়। আগে মাজুলীর মোট আয়তন ১২৫০ বর্গমাইল (৪৮৩ বর্গমাইল) ছিল, কিন্তু খননের ফলে ২০০১ সালে এর ক্ষেত্রফল হয় ১৬৩ বর্গমাইল। একে ঘিরে থাকা নদীর বিস্তৃতি বেড়ে আসার সাথে মাজুলীর সংকোচন হয়েছে।
দক্ষিণে ব্রহ্মপুত্র নদী ও উত্তরে শোবনশিরি নদীর মিলন হয়ে এই দ্বীপের সৃষ্টি হয়েছে। যোরহাট থেকে ফেরীর সাহায্যে জলপথে মাজুলিতে যাতায়ত করার ব্যবস্থা আছে। মাজুলী দ্বীপ অসমের রাজধানী গুয়াহাটি থেকে প্রায় ২০০ দূরত্বে অবস্থিত।
ইতিহাস
মাজুলী নদী দ্বীপের সৃষ্টি হওয়ার পূর্বে এই স্থান মাজালী বা মজালী নামে পরিচিত ছিল। নকুল চন্দ্র ভুইয়ার ইতিহাস মতে, আহোম রাজা জয়ধ্বজ সিংহের সময় এই দ্বীপের সৃষ্টি হয়েছে বলে জানা যায়ছে ।
অতুল চন্দ্র হাজরিকার মতে, মা+জুলী নাম একত্রিত হয়ে মাজুলী নামের উৎপত্তি হয়েছে। এখানে মা অর্থে লক্ষ্মী ও অসমীয়া ভাষায় জুলী অর্থ ভাণ্ডার। একসময়ে এই দ্বীপ শস্য ও মাছে পরিপূর্ণ থাকায় মাজুলী নামকরণ হয়েছে। ড. জে পি ওয়েড অষ্টাদশ শতকে মাজুলী শব্দটি ব্যবহার করেছিলেন। এর দৈর্ঘ ১৬০ এবং প্রস্থ ৬০ ব্রিটিশ মাইল বলেও ওয়েড উল্লেখ করে গেছেন। Gazetter of Bengal and North East India-র তথ্য মতে, ১৯০১ খ্রীষ্টাব্দে মাজুলীর আয়তন ছিল ৪৮৫ বর্গমাইল।
মাজুলীর জলবায়ু
মাজুলীতে সারা বৎসর মৌসুমী জলবায়ু প্রবাহিত হয়। জলবায়ু বিজ্ঞানীর মতে এই অঞ্চল উপক্রান্তীয় জলবায়ুর অন্তর্গত। শীতকালে বৃষ্টি ও তাপের মাত্রা কম হওয়ার জন্য এই অঞ্চলে শীতের প্রকোপ বেশি। গ্রীষ্মকালে মাজুলীর তাপমাত্রা ২০-৩৪ ডিগ্রী সেলসিয়াস ও শীতকালে১০-১২ ডিগ্রী সেলসিয়াস হয়। নিয়মীত মৌসুমী বায়ুপ্রবাহের ফলে মাজুলীতে ২০০ থেকে ৩০০ সেন্টিমিটার পর্যন্ত বৃষ্টিপাত হয়। thumbnail|মাজুলীর এক মনোহর দৃশ্য
ভৌগোলিক তথ্য
এর উত্তর দিকে লখিমপুর জেলা ও ধেমাজি জেলা, দক্ষিণে যোরহাট, পূর্বে শিবসাগর জেলা এবং পশ্চিমে গোলাঘাট জেলা ও শোণিতপুর জেলা।
জনসংখ্যা
মাজুলীর বর্তমান জনসংখ্যা ১৪০০০০, এখানে বিভিন্ন জনজাতির লোকেরা বসবাস করে। মিসিং জনজাতির লোকেরা এখানে সংখ্যা গরিষ্ঠ। তাছাড়াও বৃহৎ সংখ্যায় নেপালী, বাঙালী ও সোনোয়াল কছাড়ী লোকেরা এখানে বসবাস করে।
সংস্কৃতি
লোক সংস্কৃতির দিকে মাজুলী অতি মনোহর। বিভিন্ন জাতির সংমিশ্রনে মাজুলীর সংস্কৃতি সুমধুর হয়েছে। মিশ্রীত জনজাতির নানান উৎসব মাজুলীর পরিবেশকে সর্বদা আনন্দময় করে রাখে। সত্রীয়া সংস্কৃতি মাজুলীর অন্যতম প্রধান সংস্কৃতি।
যাতায়াত
যোরহাট ও লক্ষীমপুর উভয় স্থান থেকে মাজুলীর যাওয়ার সুব্যাবস্থা আছে। যোরহাট শহরের নিমাতী ঘাট থেকে জলপথে ফেরীর সাহায্যে মাজুলী যাওয়া এক আমোদজনক যাত্রার অনু্ভব করায়। নিমাতী ঘাট থেকে মাজুলীর কমলাবারী, দক্ষীনপাট,সুমৈমারী, অফলামুখ, শালমরা, ফুলনী(বগরীগুরী) ইত্যাদি স্থানে ফেরী চলাচল করে। অন্যদিকে লক্ষীমপুর থেকে মাজুলী যাওয়ার সময় লুইত ও খাবলু নামক দুইটি ঘাট পার হতে হয়।
প্রতিষ্ঠান
পঞ্চদশ শতকে মহাপুরুষ শংকরদেব মাজুলীর ধুয়াহাট-বেলগুড়িতে প্রথম সত্র প্রতিষ্ঠা করে অসমীয়া সংস্কৃতি তথা ভক্তিধর্মকে স্বকীয় মাত্রা প্রদান করেছিলেন।অসমের বৈষ্ণব সংস্কৃতির বিকাশর স্থলস্বরূপ সত্রসমূহ অসমীয়া সমাজের প্রাণকেন্দ্র। অসমের সত্রসমূহ ভক্তি আন্দোলনের বাহক। চারসত্র আউনীআটী, কমলাবাড়ি, গড়মূর ও দক্ষিণপাট সত্র অসমীয়া সমাজে উচ্চ আসন অধিকার করে আছে।
সত্রসমূহ
স
জিবুতি জাতীয় ফুটবল দল
জিবুতি জাতীয় ফুটবল দল (Djibouti national football team) হচ্ছে আন্তর্জাতিক ফুটবলে জিবুতির প্রতিনিধিত্বকারী পুরুষদের জাতীয় দল, যার সকল কার্যক্রম জিবুতির ফুটবলের সর্বোচ্চ নিয়ন্ত্রক সংস্থা জিবুতীয় ফুটবল ফেডারেশন দ্বারা নিয়ন্ত্রিত হয়। এই দলটি ১৯৯৪ সাল হতে ফুটবলের সর্বোচ্চ সংস্থা ফিফার এবং একই বছর হতে তাদের আঞ্চলিক সংস্থা আফ্রিকান ফুটবল কনফেডারেশনের সদস্য হিসেবে রয়েছে। ১৯৪৭ সালের ৫ই ডিসেম্বর তারিখে, জিবুতি প্রথমবারের মতো আন্তর্জাতিক খেলায় অংশগ্রহণ করেছে; ইথিওপিয়ায় অনুষ্ঠিত উক্ত ম্যাচে জিবুতি ইথিওপিয়ার কাছে ৫–০ গোলের ব্যবধানে পরাজিত হয়েছে।
২০,০০০ ধারণক্ষমতাবিশিষ্ট আল-হাজ হাসান গুলিদ আবতিদুন স্টেডিয়ামে লোহিত সাগরের তীরবর্তী ব্যক্তি নামে পরিচিত এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় জিবুতির রাজধানী জিবুতিতে অবস্থিত। বর্তমানে এই দলের ম্যানেজারের দায়িত্ব পালন করছেন জুলিয়েঁ মেতে এবং অধিনায়কের দায়িত্ব পালন করছেন জিবুতি টেলিকমের রক্ষণভাগের খেলোয়াড় দাউদ ওয়াইস।
জিবুতি এপর্যন্ত একবারও ফিফা বিশ্বকাপে অংশগ্রহণ করতে পারেনি। অন্যদিকে, আফ্রিকা কাপ অফ নেশন্সেও জিবুতি এপর্যন্ত একবারও অংশগ্রহণ করতে সক্ষম হয়নি।
মুহাম্মদ লিবান, সামির কদর, মিয়াদ চার্মারে, আব্দি ইদলাহ হামজা এবং মাহদি হুসাইন মাহাবিহের মতো খেলোয়াড়গণ জিবুতির জার্সি গায়ে মাঠ কাঁপিয়েছেন।
র‌্যাঙ্কিং
ফিফা বিশ্ব র‌্যাঙ্কিংয়ে, ১৯৯৪ সালের ডিসেম্বর মাসে প্রকাশিত র‌্যাঙ্কিংয়ে জিবুতি তাদের ইতিহাসে সর্বোচ্চ অবস্থান (১৬৯তম) অর্জন করে এবং ২০১৫ সালের এপ্রিল মাসে প্রকাশিত র‌্যাঙ্কিংয়ে তারা ২০৭তম স্থান অধিকার করে, যা তাদের ইতিহাসে সর্বনিম্ন। অন্যদিকে, বিশ্ব ফুটবল এলো রেটিংয়ে জিবুতির সর্বোচ্চ অবস্থান হচ্ছে ৯৪তম (যা তারা ১৯৪৭ সালে অর্জন করেছিল) এবং সর্বনিম্ন অবস্থান হচ্ছে ২১৪। নিম্নে বর্তমানে ফিফা বিশ্ব র‌্যাঙ্কিং এবং বিশ্ব ফুটবল এলো রেটিংয়ে অবস্থান উল্লেখ করা হলো:
কালুরঘাট সেতু
অবস্থান
বাংলাদেশের বাণিজ্যিক রাজধানী চট্টগ্রামের গোড়াপত্তনকারী কর্ণফুলী নদীর মোহনা হতে ৭/৮ মাইল উজানে কালুরঘাট নামক স্থানে এটি তৈরী হয়। যা স্থানিক বিবেচনায় চট্টগ্রাম শহর হতে দক্ষিণাংশে অবস্থিত।
গুরুত্ব
এটি কর্ণফুলী নদীর দ্বারা দ্বিখন্ডিত বৃহত্তর চট্টগ্রাম জেলাকে উত্তর ও দক্ষিণাংশে সংযুক্ত করে। আশি বছরের পুরাতন এ সেতুটি দক্ষিণাংশের একমাত্র সংযোগ মাধ্যম ছিল, এক দশক পূর্বে শাহ আমানত কর্ণফুলী সেতুর উদ্বোধনের পূর্ব পর্যন্ত। তাই একে দক্ষিণ চট্টগ্রামের প্রবেশদ্বারও বলা হয়।
মুক্তিযুদ্ধে ভূমিকা
যদিও বাংলাদেশের মুক্তিযুদ্ধে ঐতিহাসিক ভূমিকা রাখা কালুরঘাট বেতার কেন্দ্রটি বহদ্দারহাট নামক স্থান সংলগ্ন এলাকায় অবস্থিত কিন্তু কালুরঘাটের দেশ ব্যাপী পরিচিতির সুবাদে এ কেন্দ্রটিও কালুরঘাট বেতার কেন্দ্র নামে প্রতিষ্ঠিত হয়। মুক্তিযুদ্ধের দীর্ঘ নয় মাসে কালুরঘাট সেতুর পশ্চিম ও উত্তর পাড়ের দখল নিয়ে হানাদার বাহিনীর সাথে মুক্তি বাহিনীর যুদ্ধের ইতিহাস চিরস্মরণীয়।
স্থাপত্য ইতিহাস
১৯১৪ সালে প্রথম বিশ্বযুদ্ধে বার্মা ফ্রন্টের সৈন্য পরিচালনা করার জন্য কর্ণফুলী নদীতে সেতু নির্মাণের প্রয়োজনীয়তা দেখা যায়। ফলে ১৯৩০ সালে ব্রুনিক এন্ড কোম্পানী সেতু বিল্ডার্স হাওড়া নামক একটি সেতু নির্মাণকারী প্রতিষ্ঠান সেতুটি নির্মাণ করে। মূলত: ট্রেন চলাচলের জন্য ৭শ গজ লম্বা সেতুটি সে বছর ৪ জুন উদ্বোধন করা হয়। পরে দ্বিতীয় বিশ্বযুদ্ধে পুনরায় বার্মা ফ্রন্টের যুদ্ধে মোটরযান চলাচলের জন্য ডেক বসানো হয়। দেশ বিভাগের পর ডেক তুলে ফেলা হয়। পরে ১৯৫৮ সালে সব রকম যানবাহন চলাচল যোগ্য করে সেতুটির বর্তমান রূপ দেওয়া হয়। ব্রিটিশ আমলে নির্মিত সেতুটির রয়েছে ২টি এব্যাটমেট, ৬টি ব্রিক পিলার, ১২টি স্টীলপিলার ও ১৯টি স্প্যান। এটি ২৩৯ মিটার দীর্ঘ।
হোর্হে পারেদেস
হোর্হে পারেদেস (Jorge Paredes, ) একজন চিলীয় পেশাদার ফুটবল খেলোয়াড় ছিলেন। তিনি তার খেলোয়াড়ি জীবনের অধিকাংশ সময় তালকা নাসিওনাল এবং চিলি জাতীয় দলের হয়ে গোলরক্ষক হিসেবে খেলেছিলেন।
আরপি মল
আরপি মল হল ভারতের কালিকটে অবস্থিত একটি বিপণিবিতান। মলের দ্বিতীয় এবং তৃতীয় তলায় একটি মাল্টিপ্লেক্স রয়েছে। মাল্টিপ্লেক্সে ২৫,০০০ বর্গফুট এলাকা জুড়ে ছয়টি পর্দা রয়েছে যাতে মোট ৬১০ আসনের সক্ষমতা রয়েছে। মাল্টিপ্লেক্সে পাঁচটি পাবলিক পর্দা এবং ব্যক্তিগত পর্দাসহ একটি স্পা থিয়েটার রয়েছে। দুটি পর্দায় ত্রিমাত্রিক সুবিধাও রয়েছে। মলে একটি বহুরন্ধনপ্রণালীর ফুড কোর্ট এবং শিশুদের খেলার জায়গা রয়েছে। এটি কালিকট শহরের প্রথম মাল্টিপ্লেক্স। মাল্টিপ্লেক্সটির নাম পিভিএস ফিল্ম সিটি।
হোর্হে পারেদেস
হোর্হে ১৯১৬ সালে চিলির হয়ে আন্তর্জাতিক পর্যায়ে অভিষেক করেছিলেন; চিলির জার্সি গায়ে তিনি সর্বমোট ১ ম্যাচে অংশগ্রহণ করেছিলেন। তিনি চিলির হয়ে সর্বমোট একটি দক্ষিণ আমেরিকান চ্যাম্পিয়নশিপে (১৯১৬) অংশগ্রহণ করেছিলেন।
আন্তর্জাতিক ফুটবল
হোর্হে কোপা আমেরিকার (তৎকালীন দক্ষিণ আমেরিকান চ্যাম্পিয়নশিপ) প্রথম আসর ১৯১৬ দক্ষিণ আমেরিকান চ্যাম্পিয়নশিপে চিলির জাতীয় দলে অন্তর্ভুক্ত ছিলেন।
২৭নং ওয়ার্ড, সিলেট সিটি কর্পোরেশন
২৭নং ওয়ার্ড বাংলাদেশের সিলেট সিটি কর্পোরেশনের আওতাধীন একটি ওয়ার্ড।
আয়তন
সিলেট সিটি কর্পোরেশনের ২৭নং ওয়ার্ডের আয়তন ১.৩৬ বর্গ কিলোমিটার।
জনসংখ্যা
২০১১ সালের আদমশুমারি অনুযায়ী ২৭নং ওয়ার্ডের জনসংখ্যা ১৪,৭৭০ জন। এর মধ্যে পুরুষ ৮,০৪৮ জন এবং মহিলা ৬,৭২২ জন। মোট পরিবার ২,৬৭৩টি।
প্রশাসনিক কাঠামো
সিলেট সিটি কর্পোরেশনের আওতাধীন ২৭নং ওয়ার্ডের প্রশাসনিক কার্যক্রম দক্ষিণ সুরমা থানার আওতাধীন এবং এটি জাতীয় সংসদের ২২৯নং নির্বাচনী এলাকা সিলেট-১ এর অংশ।
শিক্ষা
২০১১ সালের আদমশুমারি অনুযায়ী ২৭নং ওয়ার্ডের উপজেলার সাক্ষরতার হার ৬৩.৭%।
রোগের বাহক
ডান|থাম্ব|220x220পিক্সেল|মানুষের কাছ থেকে রক্ত পাওয়ার পরপরই একটি [[মশা (লক্ষ্য করুন- রক্তরস থেকে ফোঁটা বের হয়ে যাচ্ছে। কারণ, মশা রক্তের অতিরিক্ত পানি বের করে দেয়)। মশা ম্যালেরিয়াসহ বিভিন্ন রোগের বাহক।]] রোগবিস্তার বিজ্ঞানে রোগের বাহক বলে যেকোনও জীবন্ত প্রতিনিধিশীল রোগের বাহক যা একটি সংক্রামক রোগজীবাণুকে অন্য জীবের মধ্যে সংবহন করে সংক্রামিত করে। বাহক হিসেবে বিবেচিত জীব হচ্ছে- পরজীবী বা জীবাণু। রোগের বাহক কী তা ১৮৯৭ সালে  রোনাল্ড রস প্রথম আবিষ্কার করেন।তিনি মশা থেকে ম্যালেরিয়া রোগের উৎপত্তির ঘটনাটি আবিষ্কার করেছিলেন।
আর্থ্রোপডস
থাম্ব| হরিণের কীট, লাইম রোগের জীবাণুর জন্য একটি বাহক। আর্থ্রোপডগুলি মশা, মাছি, বালির মাছি, উকুন, মক্ষিকা, পরজীবী কীটসমূহ এবং চেলোপোকাসমূহ প্যাথোজেন বাহকগুলির একটি প্রধান গ্রুপ গঠন করে যা বিপুল সংখ্যক রোগজীবাণু বহন করে। এই ধরনের অনেক বাহক হেমটোফ্যাগাস, যা তাদের জীবনের কিছু বা সব পর্যায়ে রক্ত খায়। যখন পোকামাকড় রক্ত খায়, তখন রোগজীবাণু অনেক রক্ত প্রবাহে প্রবেশ করে। এটি বিভিন্ন উপায়ে ঘটতে পারে।
অ্যানোফিলিস মশা, ম্যালেরিয়া, ফাইলেরিয়াসিস, এবং বিভিন্ন আর্থ্রোপড-বাহিত-ভাইরাস ( আরবোভাইরাস ) এর জন্য একটি বাহক, যা ত্বকের নিচে তার মুখের সূক্ষ্ম অংশ দিয়ে সব রক্ত খায়। মশা বহনকারী পরজীবীগুলি সাধারণত তার লালা গ্রন্থিগুলিতে থাকে । ফলে পরজীবী কীটের লালা সরাসরি সব রক্ত প্রবাহে চলে যায়। যেমন ডোবার পানির মশা, বালির মাছি এবং কালো মাছি,  রোগ সংক্রমণকারী জীবাণুর জন্য বাহক হয়ে ঘটাচ্ছে লেইশম্যানিয়াসিস এবং onchocerciasis যথাক্রমে, গোটা স্কিনটি  সুন্দরভাবে চর্বণ করে, রক্ত খায়। Leishmania পরজীবী ও বালি মাছি এর লালার মাধ্যমে দেহ সংক্রমিত হয়। অনকোসেরকা তাদের নিজস্ব পদ্ধতিতে পোকার মাথা  রক্তের নালীতে প্রবেশ করে।
ট্রায়োটোমাইন ছারপোকা একটি ট্রাইপানোসোম, ট্রাইপানোসোমা ক্রুজি সংক্রমণের জন্য দায়ী, যা ছাগাস রোগের কারণ। ট্রায়াটোমিন ছারপোকা খাওয়ার সময় মলত্যাগ করে এবং মলমূত্রের মধ্যে পরজীবী থাকে যা দুর্ঘটনাক্রমে এর কামড় থেকে ব্যথা এবং জ্বালাপোড়া করে ।
থ্রিপসের বেশ কয়েকটি প্রজাতি রয়েছে যা ২০ টিরও বেশি ভাইরাস, বিশেষত টসোপোভাইরাসের জন্য বাহক হিসাবে কাজ করে এবং সব ধরনের উদ্ভিদ রোগের কারণ হয়।
টেলিভিশন সেট
থাম্ব| দুর্বল [[রঙের ভারসাম্য বিধান|রঙের ভারসাম্য সহ উইকিপিডিয়া হোমপেজ প্রদর্শন করা একটি আধুনিক টেলিভিশন।]] টেলিভিশন সেট বা টেলিভিশন রিসিভার, যাকে সাধারণত টেলিভিশন, টিভি, টিভি সেট, টেলি, বা টিউব বলা হয়, এমন একটি ডিভাইস যা টেলিভিশন সম্প্রচার দেখার ও শোনার উদ্দেশ্যে একটি টিউনার, ডিসপ্লে এবং লাউডস্পিকারকে একত্রিত করে।, অথবা একটি কম্পিউটার মনিটর হিসাবে কাজ করে। ১৯২০-এর দশকের শেষের দিকে যান্ত্রিক আকারে প্রবর্তিত, ক্যাথোড রে টিউব (সিআরটি) প্রযুক্তি ব্যবহার করে ইলেকট্রনিক আকারে দ্বিতীয় বিশ্বযুদ্ধের পর টেলিভিশন সেট একটি জনপ্রিয় ভোক্তা পণ্য হয়ে ওঠে। ১৯৫৩ সালের পর টেলিভিশন সম্প্রচারে রঙের সংযোজন ১৯৬০-এর দশকে টেলিভিশন সেটের জনপ্রিয়তা আরও বাড়িয়ে দেয় এবং একটি বহিরঙ্গন অ্যান্টেনা শহরতলির বাড়ির একটি সাধারণ বৈশিষ্ট্য হয়ে ওঠে। সর্বব্যাপী টেলিভিশন সেটটি ১৯৭০-এর দশকে ভোক্তাদের ব্যবহারের জন্য প্রথম রেকর্ড করা মিডিয়ার ডিসপ্লে ডিভাইসে পরিণত হয়, যেমন বেটাম্যাক্স, ভিএইচএস; এগুলো পরবর্তীতে ডিভিডি দ্বারা সফল হয়। হোম কম্পিউটারের প্রথম প্রজন্ম থেকে এটি একটি ডিসপ্লে ডিভাইস হিসাবে ব্যবহৃত হয়ে আসছে (যেমন টাইমেক্স সিনক্লেয়ার ১০০০) এবং ডেডিকেটেড ভিডিও গেম কনসোল (যেমন আটারি) ১৯৮০-এর দশকে। ২০১০-এর দশকের গোড়ার দিকে, ফ্ল্যাট-প্যানেল টেলিভিশন লিকুইড-ক্রিস্টাল ডিসপ্লে (এলসিডি) প্রযুক্তি, বিশেষ করে এলইডি-ব্যাকলিট এলসিডি প্রযুক্তি, মূলত সিআরটি এবং অন্যান্য প্রদর্শন প্রযুক্তিগুলিকে প্রতিস্থাপন করে।    আধুনিক ফ্ল্যাট প্যানেল টিভিগুলি সাধারণত হাই-ডেফিনিশন ডিসপ্লে দিতে সক্ষম (৭২০পি, ১০৮০আই, ১০৮০পি, ৪কে, ৮কে) এবং একটি ইউএসবি ডিভাইস থেকে সামগ্রীও চালাতে পারে। ২০১০-এর দশকের শেষের দিকে, বেশিরভাগ ফ্ল্যাট প্যানেল টিভি ৪কে এবং ৮কে রেজুলিউশন অফার করতে শুরু করে।
সিরখালি নদী
সিরখালি নদী বাংলাদেশের জামালপুর জেলা ও ময়মনসিংহ জেলার একটি নদী।
প্রবাহ
সিরখালি নদী জামালপুর জেলার জামালপুর সদর উপজেলার পুরাতন ব্রহ্মপুত্র নদী থেকে উৎপত্তি লাভ করে ময়মনসিংহ সদর, মুক্তাগাছা উপজেলা অতিক্রম করে ফুলবাড়িয়া উপজেলার কুশমাইল ইউনিয়নে আখিলা নদীতে পতিত হয়েছে। এই নদীতে জোয়ারভাটা খেলে না। তবে বর্ষাকালে নদীটিতে বন্যা হয়।
দ্রুতগামী গণপরিবহন ব্যবস্থা
thumb|250px|ক্ল্যাপহ্যাম কমন টিউব স্টেশন, [[লন্ডন আন্ডারগ্রাউন্ড, লন্ডনের দ্রুতগামী গণপরিবহন ব্যবস্থা]] thumb|250px|[[হেলসিঙ্কি মেট্রো দ্রুতগামী গণপরিবহন ব্যবস্থার অভ্যন্তরভাগ]] thumb|right|250px|[[তাইপেই মেট্রো পরিবহন ব্যবস্থার ভূগর্ভস্থ সুড়ঙ্গের অভ্যন্তরভাগ]] thumb|left|[[মন্ট্রিয়াল মেট্রোর স্কোয়ার-ভিক্টোরিয়া বিরতিস্থলে প্যারিস মেট্রোর অনুকরণে নির্মিত প্রবেশপথ]] দ্রুতগামী গণপরিবহন ব্যবস্থা (Rapid transit) বলতে মূলত শহরাঞ্চলে প্রচলিত উচ্চক্ষমতাসম্পন্ন ও দ্রুতগামী বৈদ্যুতিক যাত্রীবাহী রেলব্যবস্থাকে বোঝায়। দ্রুতগামী গণপরিবহন ব্যবস্থার যানবাহন সাধারণত সড়কপথের সমতলে না থেকে ভূগর্ভস্থ পথে (পাতালরেল) বা ভূমি থেকে উঁচুতে নির্মিত রেলপথে (উড়ালরেল) চলে। দ্রুতগামী গণপরিবহন ব্যবস্থার রেলগাড়িগুলি অন্য যানবাহন (যেমন- সাধারণ রেলগাড়ি, গাড়ি, বাস, ট্রাম, ইত্যাদি) থেকে পৃথকভাবে নিজস্ব পথে চলাচল করে। সাধারণত শহরে বিদ্যমান সড়কের উপরে বা নিচে রেলপথ তৈরি করেই দ্রুতগামী গণপরিবহন ব্যবস্থার কাজ চালানো হয়। নগরকেন্দ্রের বাইরে দ্রুতগামী গণপরিবহন ব্যবস্থার রেলপথগুলি স্তর-পৃথকীকৃত ভূসমতলস্থিত পথের (Grade separated ground level track) উপর থাকে।
বিশ্বের প্রথম দ্রুতগামী গণপরিবহন ব্যবস্থা লন্ডন আন্ডারগ্রাউন্ড চালু হয় ১৮৬৩ সালে। এরপর খুব অল্প সময়ের মধ্যেই এই প্রযুক্তিটি ইউরোপের অন্যান্য শহরে ছড়িয়ে পড়ে। এরপর মার্কিন যুক্তরাষ্ট্রেও কয়েকটি উড়াল ব্যবস্থা চালু হয়। প্রথমে এই সব রেলপথে বাষ্পচালিত ইঞ্জিন ব্যবহৃত হত। পরে সর্বত্রই বৈদ্যুতিক ব্যবস্থা চালু হয়ে যায়। দ্রুতগামী গণপরিবহন ব্যবস্থার বৃহত্তম প্রসার ঘটেছে এশিয়াতে। চালকবিহীন রেলগাড়িও এই ব্যবস্থায় চালু আছে। মোট ১৬০টি শহরে দ্রুতগামী গণপরিবহন সেবা চালু রয়েছে; এগুলির মোট রেলপথের দৈর্ঘ্য ৮,০০০ কিলোমিটার (৪,৯০০ মাইল) এবং বিশ্বে মোট দ্রুতগামী গণপরিবহন বিরতিস্থলের সংখ্যা প্রায় ৭,০০০। এছাড়াও ২৫টি শহরে দ্রুতগামী গণপরিবহন ব্যবস্থা নির্মীয়মান অবস্থায় রয়েছে। ভারতে কলকাতা শহরে প্রথম দ্রুতগামী গণপরিবহন ব্যবস্থাটি চালু হয় ১৯৮৪ সালে যা কলকাতা মেট্রো বা কলকাতা পাতালরেল নামে পরিচিত।
রেলপথের দৈর্ঘ্য ও বিরতিস্থলের সংখ্যা অনুযায়ী বিশ্বের বৃহত্তম দ্রুতগামী গণপরিবহন ব্যবস্থা হল নিউ ইয়র্ক সিটি সাবওয়ে। যদিও লাইনের দৈর্ঘ্য অনুযায়ী বিশ্বের বৃহত্তম এরকম ব্যবস্থাগুলি হল লন্ডন আন্ডারগ্রাউন্ড ও সাংহাই মেট্রো। দৈনিক যাত্রীসংখ্যা অনুযায়ী বিশ্বের ব্যস্ততম দ্রুতগামী গণপরিবহন ব্যবস্থাগুলি হল টোকিও মেট্রো ও মস্কো মেট্রো।
পেডোফিলিয়া
বাল্যকামীতা বা শিশুকামীতা বা শিশুদের প্রতি যৌন আকর্ষণ একটি মানসিক রোগ যার ফলে একজন প্রাপ্ত বয়স্ক শিশু ও অপ্রাপ্ত বয়স্কদের উপর যৌন আকর্ষণ বোধ করে। যদিও মেয়েদের ক্ষেত্রে ১০ বা ১১ বছরে এবং ছেলেদের ক্ষেত্রে ১১ বা ১২ বছরে বয়ঃসন্ধি কাল শুরু হয় তবে বাল্যকামীতার ক্ষেত্রে ১৩ বছরের নিচের শিশুর প্রতি আকর্ষণই বুঝায়।
বাল্যকামীতাকে ডায়াগনস্টিক অ্যান্ড স্ট্যাটিস্টিকাল ম্যানুয়াল অফ মেন্টাল ডিসঅর্ডার (ডিএসএম -5) এ বাল্যকামীক ডিসঅর্ডার বলা হয় এবং এটিকে তীব্র এবং পুনরাবৃত্ত যৌন আহ্বানের সাথে জড়িত এমন একটি প্যারাফিলিয়া হিসাবে সংজ্ঞায়িত করা হয়
বাল্যকামীতা শব্দটি প্রায়শই বাচ্চাদের প্রতি যে কোনও যৌন আগ্রহ বা শিশু যৌন নির্যাতনের প্রচেষ্টায়  প্রয়োগ হয়।    গবেষকরা সুপারিশ করেন যে এই শব্দের অনর্থক ব্যবহার এড়ানো উচিত, কারণ কিছু লোকেরা যারা শিশু যৌন নির্যাতন করে তাদের বাল্যকামী হয়, যদি শিশু যৌন নির্যাতনের অপরাধী শুধুমাত্র বাচ্চাদের প্রতিই বা একচেটিয়া যৌন আগ্রহ না রাখে তবে তারা বাল্যকামী নয়,  এবং কিছু বাল্যকামী শিশুদের নিয়ে শ্লীলতাহানি করে না।
লক্ষণ ও উপসর্গ
বাল্যকামীতা বয়ঃসন্ধির আগে বা ঔ সময় শুরু হয় এবং সময়ের সাথে স্থিতিশীল হতে থাকে। এটি নিজে থেকে হয়, ইচ্ছা নয়। এই কারণগুলির জন্য, বাল্যকামীতাকে যৌন চাহিদার একটি ব্যাধি হিসাবে বর্ণনা করা হয়েছে, একজাতীয় বা সমকামী দৃষ্টিভঙ্গির মতো ঘটনাগতভাবে অনুরূপ হলেও বাল্যকামিতাকে মানসিক ব্যাধিগুলির দল থেকে বাদ দেয় না কারণ, বাল্যকামীক আচরণগুলি ক্ষতিকর এবং মানসিক ডাক্তার বা এই সংক্রান্ত পেশাদারগন কখনও কখনও বাল্যকামীকে (রোগীকে) শিশুদের ক্ষতি থেকে বিরত রাখতে সহায়তা করতে পারে।
কারণসমূহ
বাল্যকামীতার আসল কারণ কী তা এখনও জানা যায় নি, গবেষকরা ২০০২ সালে শুরু করে বাল্যকামীতা ও মস্তিষ্কের গঠন এবং কার্যকারিতার সাথে কিছু যোগসূত্র খুজে পাওয়ার কথা জানান। ফৌজদারী বিচার ব্যবস্থার অভ্যন্তরে ও বাইরে বিভিন্ন রেফারেল উৎস থেকে অসুস্থ ব্যক্তিদের পরীক্ষা করায় এই গবেষণায় বাল্যকামীতা এবং কম বুদ্ধিমত্তার মধ্যে যোগসূত্র পাওয়া যায়,   স্মৃতিশক্তি পরীক্ষায় খারাপ ফলাফল, বেশীরভাগের স্কুলের শিক্ষা জীবনেই ব্যর্থতা, কম উচ্চতা, শৈশবে মাথায় আঘাত পেয়ে অজ্ঞান হয়ে যাওয়া, এবং এমআরআই-দ্বারা চিহ্নিত মস্তিষ্কের কাঠামোর মধ্যে স্বাভাবিকের সাথে বেশ কয়েকটি পার্থক্য।
চিকিৎসা
বাল্যকামীতা নিরাময়ের কোনও প্রমাণ নেই। নিরাময়ের পরিবর্তে, বেশিরভাগ থেরাপিগুলি বাল্যকামীকে তাদের আকাঙ্ক্ষাগুলিকে বাস্তবে করা থেকে বিরত রাখতে সহায়তা করার দিকে মনোযোগ দেয়। কিছু থেরাপি বাল্যকামীতা নিরাময়ের চেষ্টা করলেও এমন কোনও নিশ্চিত তথ্য নেই যা দেখায় এগুলি যৌন পছন্দকে দীর্ঘমেয়াদী পরিবর্তনের সফল হয়েছে। মাইকেল সেটো বলেছিলেন যে যৌবনে বাল্যকামীতা নিরাময়ের চেষ্টাগুলি সফল হওয়ার সম্ভাবনা কম কারণ বাল্যকামীতা বেড়ে উঠার সাথে পারিপার্শ্বিক নানা ভাবে প্রভাবিত হয়ে তৈরি হয়। বাল্যকামীতা পরিবর্তন করা কঠিন বলে মনে হয় তবে বাল্যকামীরা তাদের আচরণ নিয়ন্ত্রণ রাখতে পারে এবং ভবিষ্যতে গবেষণায় এটি প্রতিরোধের একটি পদ্ধতি বিকাশে সাহায্য করতে পারে।
টেথীয় খাত
টেথীয় খাত হল একটি সুপ্রাচীন সমুদ্র খাত; মেসোজোয়িক মহাযুগের (২৫.২২ কোটি - ৭.২১ কোটি বছর আগে) মাঝামাঝি সময় থেকে পরবর্তী সিনোজোয়িক মহাযুগেরও (মোটামুটি ৭.২১ কোটি বছর আগে থেকে শুরু হয়ে এখনও পর্যন্ত) একটা দীর্ঘ সময় পর্যন্ত অধুনালুপ্ত টেথিস মহাসাগরের উত্তর উপকূলের কাছাকাছি এর অস্তিত্ব বজায় ছিল।
ভূতাত্ত্বিক বিবরণ
আজ থেকে প্রায় ২০ কোটি বছর আগে জুরাসিক যুগের (২০.১৩ কোটি - ১৫.২১ কোটি বছর আগে) প্রথম দিকে কিমেরীয় পাত ভূতাত্ত্বিক পাত (টেকটনিক প্লেট) চলাচলের কারণে ক্রমশ উত্তরে সরে এসে লরেশিয়ার পূর্ব অংশের সাথে মিশে গেলে তার আরও উত্তরমুখী চলন বন্ধ হয়; কিন্তু এর ফলে কিমেরীয় পাতটি ক্রমশ লরেশীয় পাতের তলায় ভিতর দিকে ঢুকে যেতে শুরু করে। ফলে টেথীয় খাত গড়ে ওঠে। আবার স্মিথ (১৯৭১), ডিউই, পিটম্যান, বোন্যাঁ (১৯৭৩), লাউবশার ও বেরনুলি (১৯৭৩), বেজু-দুভাল, দেকুর, পিঞ্চন (১৯৭৭), প্রমুখ ভূ-বিজ্ঞানীরা মনে করেন, টেথিস সাগরের তলদেশই ছিল একটি সামুদ্রিক পাত যা ভূত্বকীয় পাতের চলনের দরুন লরেশীয় মহাদেশীয় পাতের তলায় প্রবেশ (subduct) করে্ছিল।
ক্রিটেশিয়াস যুগের (মোটামুটি ১৪.৫ কোটি - ৭.২১ কোটি বছর আগে) শেষের দিক থেকে পরবর্তী প্যালিওজিন যুগে (৬.৬ কোটি - ২.৩ কোটি বছর আগে) টেথীয় খাতের বিস্তৃতি সবচেয়ে বেশি ছিল বলে মনে করা হয়। আজকের গ্রিস থেকে পশ্চিম প্রশান্ত মহাসাগর পর্যন্ত এই খাত বিস্তৃত ছিল। এই টেথীয় খাতে একটি ভূত্বকীয় পাত অপর একটির তলায় প্রবেশ করার ফলেই সম্ভবত দক্ষিণের অতিমহাদেশ গন্ডোয়ানায় ভাঙন শুরু হয় ও গন্ডোয়ানা ভেঙে আফ্রিকা, আরব ও ভারতীয় পাতের ক্রমশ উত্তরমুখী চলন শুরু হয়। এই পাতগুলি ক্রমে উত্তরে সরে এসে ইউরেশীয় পাতের সাথে মিলিত হলে টেথিস সাগর ও সেই সঙ্গে টেথীয় খাতেরও অবলুপ্তি ঘটে। টেথীয় খাতের অবশেষ এখনও দক্ষিণপূর্ব ইউরোপ ও দক্ষিণপূর্ব এশিয়ার দক্ষিণপশ্চিম অংশে খুঁজে পাওয়া যায়।
বিলুপ্তি
দক্ষিণ ভারতীয় পাতটি ক্রমশ উত্তরে ইউরেশিয়ার দিকে এগিয়ে আসতে থাকলে টেথীয় খাতের উপরে প্রবল চাপের সৃষ্টি হয়। ফলে তা স্থানে স্থানে ভাঁজ খেতে শুরু করে ও ভেঙে যেতে থাকে। এই খাতের ভিত্তি ছিল যে পাললিক শিলার স্তরসমূহ, সেগুলি ছিল তুলনায় নরম ও দুর্বল শিলা। ফলে যখন প্রবল চাপে তা ভেঙে যেতে থাকে নিচে পৃথিবীর ম্যান্টেল থেকে তুলনামূলক শক্ত গ্রানাইট ও ব্যাসল্ট শিলা তাদের উপরে উঠে আসে। অন্যদিকে দক্ষিণ ভারতীয় পাতটি টেথীয় খাত পর্যন্ত পৌঁছলে তা ধীরে ধীরে ঐ খাতের তলায় ঢুকে যেতে (subduction) শুরু করে। ফলে পাশ থেকে আসা প্রবল চাপ ও নিচে ঢুকে যেতে থাকা মহাদেশীয় পাতের ধাক্কায় টেথীয় খাত উঁচু হয়ে উঠতে শুরু করে ও জলের উপরে মাথা তুলে দাঁড়ায়। অন্যদিকে তার উত্তরের সমতল মহাসাগরীয় তলদেশেরও উচ্চতা বৃদ্ধি পায় ও তা উঁচু মালভূমিতে পরিণত হয়। এইভাবেই হিমালয় পর্বতমালা ও তার উত্তরে তিব্বতীয় মালভূমি মাথা তুলে দাঁড়ায়। তবে যদিও তখন হিমালয়ের উচ্চতা ছিল যথেষ্ট, কিন্তু তখনও তা আজকের মত সুউচ্চ পর্বতমালায় পরিণত হয়নি। পরবর্তীকালে ভারতীয় পাতটির উত্তরের মহাদেশীয় পাতের তলায় আরও ঢুকে যাওয়ার প্রক্রিয়াটি চালু থাকার দরুণ ও আরও কিছু ভূতাত্ত্বিক ঘটনার ফলে এই পর্বতমালা ও তার উত্তরের মালভূমির উচ্চতা বৃদ্ধি পায়।
আফ্রিকা ও আরবীয় পাতের উত্তরে ইউরেশিয়ামুখী চলনের ফলে কিছুটা একইভাবে আল্পস পর্বতমালা, কার্পেথীয় পর্বতমালা, তোরোস পর্বতমালা, প্রভৃতির সৃষ্টি হয়।
গুয়াতেমালার রাজনীতি
গুয়াতেমালা র সরকারব্যবস্থায় ঐতিহাসিকভাবে নির্বাহী শাখার কর্মকর্তারা আধিপত্য বিস্তার করেছেন। অনেক সময় সেনাবাহিনী বড় ভূমিকা রেখেছে। দেশটি ২২টি ডিপার্টমেন্টে বিভক্ত। ডিপার্টমেন্টের প্রধানেরা রাষ্ট্রপতি দ্বারা নিযুক্ত হন এবং একসময় বেশ ক্ষমতাশালী ছিলেন। ১৯৪৫ সালে বিপ্লবোত্তর কালে প্রণীত সংবিধানে স্থানীয় সরকারগুলিকে ক্ষমতা দেয়া হয়। কিন্তু ১৯৫৪ সাল থেকে সিআইএ পরিচালিত প্রাসাদ বিপ্লবের পর সামরিক শাসন প্রতিষ্ঠিত হয়। তার পর গণতন্ত্র ের ক্ষতি হয়।
বর্তমান সংবিধানটি ১৯৮৫ সালের ৩১শে মে প্রণীত হয় এবং ১৯৮৬ সালের ১৪ই জানুয়ারি থেকে কার্যকর করা হয়। এটিতে গুয়াতেমালায় একটি প্রতিনিধিত্বমূলক গণতন্ত্র প্রতিষ্ঠা করা হয়েছে এবং তিনটি শাখায় ভাগ করা হয়েছে – নির্বাহী, আইন প্রণয়নকারী এবং বিচার। এছাড়াও একটি স্বায়ত্বশাসিত সুপ্রিম নির্বাচনী ট্রাইবুনাল আছে। ১৮ বছর বা তদুর্ধ্ব বয়সের সব নাগরিক ভোট দিতে পারেন। ১৯৯৩ সালের মে মাসে রাষ্ট্রপতি হোর্হে সেররানো এলিয়াস একনায়ক হিসেবে ক্ষমতা দখলের ব্যর্থ চেষ্টা চালান। এরপর ১৯৯৪ সালে সংবিধানে অনেকগুলি সংশোধনী যোগ করা হয়।
থু থিম সেতু
থু থাইম সেতু হল ভিয়েতনামের বৃহত্তম শহর হো চি মিন সিটির একটি ৬-লেনের সেতু। এটি ২০০৮ সালে খোলা হয়। সেতুটি জেলা ১ এর কাছাকাছি অবস্থিত বাঁ থংহ জেলার সাথে জেলা ২ এর  সংযোগ করেছে। এই সেতুটি এই শহরে প্রবেশের একটি গুরুত্বপূর্ণ সংযোগ। থু থিম নতুন শহর এলাকা সঙ্গে হো চি মিন সিটি সেতু নির্মাণের খরচ প্রাক্কলন ৬০ মিলিয়ন মার্কিন ডলার, ভিয়েতনামী ঠিকাদারদের একটি কনসোর্টিয়াম দ্বারা বাস্তবায়িত। ভূমি ক্ষতিপূরণ বিলম্বিত কারণে অগ্রগতি বিলম্বিত - ভিয়েতনামের অনেক বিনিয়োগকারীদের সম্মুখীন প্রকল্পের ব্যবস্থাপনা একটি বড় সমস্যা।
মার্বেল খেলা
থাম্ব|মার্বেল খেলা খেলে একটি পদক্ষেপ নেওয়া হয়েছে বাংলাদেশের গ্রামীণ কিশোর ছেলেদের সবচেয়ে আকর্ষণীয় খেলা মার্বেল। কোন কোন অঞ্চলে মার্বেল খেলাকে বিঘত খেলাও বলে। সম্ভবত অভিভাবকদের নিষেধাজ্ঞাই এই খেলার প্রতি কিশোরদের অদম্য আকর্ষণ সৃষ্টি করে। এই খেলার নিস্পত্তি হয় অন্যের মার্বেল খেলে জিতে নিজের করে নেবার মাধ্যমে। এই খেলার প্রথম প্রচলন শুরু চট্টগ্রামে।
খেলার নিয়মাবলী
এই খেলার অনেক নিয়মাবলী ও ভিন্নরকম খেলা আছে।যেমনঃ গরু চোর খেলা, আন্টিস খেলা, বাঘা খেলা,আরা-আরি খেলা,গাছাগাছি খেলা ইত্যাদি। মার্বেল খেলার জন্য কমপক্ষে দুইজন খেলোয়াড় দরকার হয়। তিন, চার, পাঁচ, বা সাতজন মিলেও খেলা যায়। পরিষ্কার সমতল ভূমি এই খেলার জন্য উপযোগী।
প্রথমে দুইটি একটি রেখা টানতে হয়। রেখা থেকে চার-পাঁচ হাত দূরে একটি গর্ত করতে হয় যেন একটি মার্বেল সেই গর্তে বসতে পারে। আঞ্চলিক ভাষায় রেখাটিকে ‘জল্লা’(কোথাও ‘জই’ নামে পরিচিত) এবং গর্তটিকে ‘কেপ’ বলে। জল্লার বাইরে পা রেখে প্রত্যেকে একটি করে মার্বেল কেপ এ ফেলার চেষ্টা করে। যার মার্বেল কেপ এ পড়ে বা সবচেয়ে কাছে যায় সে প্রথম দান পায়। সবাই প্রথম যে দান পায় তার হাতে ২/৩/৪টি করে মার্বেল জমা দেয়।
সে মার্বেলগুলো ছকের বাইরে বসে সামনের দিকে ওই গর্তের আশপাশে আলতো করে ছড়িয়ে দেয়। এরপর অন্য খেলোয়াড়রা একটা নির্দিষ্ট মার্বেলকে বলে ‘বাদ’। অর্থাৎ ওই মার্বেল ছাড়া বাকি যে কোন একটি মার্বেলকে অন্য একটি মার্বেল ছেড়ে দিয়ে স্পর্শ করতে হবে। যদি এমনটা পারে তাহলে ওই দান সে জিতে যায়। আর না পারলে পরবর্তী জন একইভাবে খেলার সুযোগ পায়।
তবে ‘বাদ’ দেয়া মার্বেল কিংবা অন্য একাধিক মার্বেলকে ছুড়ে দেয়া মার্বেল স্পর্শ করলে ওই খেলোয়াড়কে ফাইন দিতে হয়। এবং দান জেতার জন্য পরবর্তী খেলোয়াড় ফাইন হওয়া মার্বেলসহ সেগুলো ছড়িয়ে দিয়ে খেলতে থাকে।
যে কেউ দান জিতলে আবার পুনরায় খেলা শুরু হয়। এভাবেই চলতে থাকে যতক্ষণ না প্রতিপক্ষ আত্মসমর্পণ করে কিংবা তার কাছের মার্বেল শেষ না হয়ে যায়।
আন্টিস খেলা
এটি দুই, তিন, চার, পাঁচ কিংবা আরো অনেকে মিলে খেলা যায়। প্রথমে একটি ছোট্ট গর্ত(যাকে চট্টগ্রামের ভাষায় কেপ বলে) থাকে। প্রথম জন খেলোয়াড় মার্বেল হাতের দুই আঙ্গুলের ঘষাতে দূরে মারে। দ্বিতীয় জন যদি সেই মার্বেলটি তার হাতের মাধ্যমে মেরে ছোঁয়ার পর যদি তার মার্বেল মেরে কেপে ডোকাতে পারে তাহলে সে বিজয়ী এবং সে নিয়মানুযায়ী দান পাবে। এভাবেই খেলা চলতে থাকে।
গরুচোর খেলা
আগের মত একটি কেপ থাকবে। প্রতি ২,৩,৪ জন খেলতে পারে। সবাই প্রথমে একটা নির্দিষ্ট ‍রেখা থেকে  কেপের মারবেল হাতে ছুড়ে মারতে হয়। তারপর কেপের সবচেয়ে কাছে যে থাকবে সে প্রথম বলে গণ্য হয়। তারপর প্রথম জন মার্বেল হাতের ঘষায় ছুড়ে মারে। যদি দ্বিতীয় জন সেই মার্বেল হাতের মেরে ছুতে পারে সে দশ পয়েন্ট পাবে। আবার কেপে ঢুকাতে পারলে দশ পাবে। এভাবে যে সবার আগে একশত পয়েন্ট করতে পারবে। সে বিজয়ী হবে এবং যে সবার শেষে থেকে যাবে সে গরুচোর বলে গণ্য হবে, এবং সবাই তার মার্বেলটিকের কেপ থেকে নিজের মার্বেল দ্বারা তিনবার আঘাত করে যতটুকু নিবে সেখান থেকে অপরজন একই ভাবে মারবে, শেষ যেই জায়গায় গিয়ে তার মার্বেল থামবে সেখান থেকে গরুচোর যে জন এক পা মাটির উপরে তুলে দুই হাতে কানে ধরে, এক নিঃশ্বাসে লাফিয়ে লাফিয়ে কেপে ছুঁতে যাবে যদি তার হাত ছুটে যায় অথবা পা  মাটিতে পড়ে যায় বা নিংশ্বাস পড়ে যায় তাহলে অন্যরা তাকে পিঠে আঘাত ছোট ছোট আঘাত করতে করতে চলে যাবে।
এনরিকে সালাসার
এনরিকে এর্নান্দো সালাসার (Hernando Salazar, ; এর্নান্দো সালাসার নামে সুপরিচিত) একজন চিলীয় পেশাদার ফুটবল খেলোয়াড় ছিলেন। তিনি তার খেলোয়াড়ি জীবনের অধিকাংশ সময় তান্দের এবং চিলি জাতীয় দলের হয়ে আক্রমণভাগের খেলোয়াড় হিসেবে খেলেছিলেন।
সালাসার ১৯১৬ সালে চিলির হয়ে আন্তর্জাতিক পর্যায়ে অভিষেক করেছিলেন; চিলির জার্সি গায়ে তিনি সর্বমোট ২ ম্যাচে ১টি গোল করেছিলেন। তিনি চিলির হয়ে সর্বমোট একটি দক্ষিণ আমেরিকান চ্যাম্পিয়নশিপে (১৯১৬) অংশগ্রহণ করেছিলেন।
আন্তর্জাতিক ফুটবল
সালাসার কোপা আমেরিকার (তৎকালীন দক্ষিণ আমেরিকান চ্যাম্পিয়নশিপ) প্রথম আসর ১৯১৬ দক্ষিণ আমেরিকান চ্যাম্পিয়নশিপে চিলির জাতীয় দলে অন্তর্ভুক্ত ছিলেন।
ইসলামিক ফ্রন্ট বাংলাদেশ
ইসলামিক ফ্রন্ট বাংলাদেশ বাংলাদেশ নির্বাচন কমিশন কর্তৃক নিবন্ধিত একটি ইসলামী রাজনৈতিক দল। এটি দেশের সর্বস্তরে কুরআন সুন্নাহর আইন বাস্তবায়নের জন্য প্রতিষ্ঠা লাভ করে। মূলত দলটি ১৯৯০ সালের ২১ ডিসেম্বর প্রতিষ্ঠিত সুন্নি সুফিবাদী রাজনৈতকি দল বাংলাদেশ ইসলামী ফ্রন্ট থেকে আলাদা হয়ে ঐ দলের ৩০% নেতাদের দ্বারা প্রতিষ্ঠিত দল, যা দেশের জাতীয় সংসদ নির্বাচনসহ বিভিন্ন আঞ্চলিক নির্বাচনে দলটি অংশগ্রহণ করে থাকে। দলটির বর্তমান চেয়ারম্যান হলেন আল্লামা সৈয়দ মুহাম্মদ বাহাদুর শাহ মোজাদ্দেদী এবং মহাসচিব হলেন আবুল বাশার মুহাম্মদ জয়নুল আবেদীন জুবাইর। এই দলের নির্বাচনী প্রতীক চেয়ার।
তারাচরণ শিকদার
তারাচরণ শিকদার একজন বিশিষ্ট সাহিত্যিক ও নাট্যকার। তিনি বাংলা সাহিত্যের প্রথম মৌলিক নাটক ভদ্রার্জুন (১৮৫২) এর রচয়িতা। পারতপক্ষে এটি বাঙালি কর্তৃক রচিত প্রথম নাটক। তবে শর্মিষ্ঠা-কে (১৮৫৯) প্রথম সার্থক ও আধুনিক নাটক হিসেবে আখ্যায়িত করা হয়, যার রচয়িতা মাইকেল মধুসূদন দত্ত।
এশিয়ান গেমসে কাবাডি
এশিয়ান গেমসে কাবাডি প্রতিযোগিতা ১৯৯০ খ্রিষ্টাব্দ থেকে শুরু হয়। এই প্রতিযোগিতায় শুধুমাত্র পুরুষেরা অংশগ্রহণ করলেও ২০১০ এশিয়ান গেমস থেকে মহিলারা প্রতিযোগীরাও অংশগ্রহণ করার সুযোগ লাভ করে।
মডার্না কোভিড-১৯ টিকা
মডার্না কোভিড-১৯ টিকা, যা এটির সাংকেতিক নাম এমআরএনএ-১২৭৩-এও পরিচিত, হলো ন্যাশনাল ইনস্টিটিউট অব এলার্জি এন্ড ইফেক্টিয়াস ডিসিএসেস (এনআইএআইডি), বায়োমেডিকাল অ্যাডভান্সড রিসার্চ অ্যান্ড ডেভেলপমেন্ট অথরিটি (বিএআরডিএ) ও মডার্নার দ্বারা উদ্ভাবিত একটি কোভিড-১৯ টিকা। এই টিকা ব্যবস্থাটি চার সপ্তাহের ব্যবধানে ইনট্রামাসকুলার ইনজেকশন দ্বারা প্রদত্ত দুটি ০.৫ মিলি ডোজ দ্বারা পরিচালিত হয়।
এমআরএনএ-১২৭৩ এর জরুরি ব্যবহারের অনুমোদন ২০২০ সালের ১৮ ডিসেম্বর মার্কিন যুক্তরাষ্ট্রের খাদ্য ও ওষুধ প্রশাসন (এফডিএ) দ্বারা জারি করা হয়।  এটি কানাডায় ২০২০ সালের ২৩ ডিসেম্বর,  ইউরোপীয় ইউনিয়নে ২০২১ সালের ৬ জানুয়ারি, ও২০২০ সালের ৮ জানুয়ারি যুক্তরাজ্যে ব্যবহারের জন্য অনুমোদিত হয়।
অরুণা গুণাবর্দেনে
অরুণা আলুইস উইজেসিরি গুণাবর্দেনে শ্রীলঙ্কার একজন প্রাক্তন ক্রিকেটার। তিনি ১৯৯৪ সালে মাত্র একটি একদিনের আন্তর্জাতিক ম্যাচ খেলেন।
টিন হ্যাট লিনাক্স
টিন হ্যাট (Tin Hat) একটি সিকিউরিটি-ফোকাসড জেন্টু লিনাক্স-ভিত্তিক অপারেটিং সিস্টেম। এটার মূল লক্ষ্য একটি নিরাপদ, স্টেবল ও দ্রুত ডেস্কটপ পরিবেশ প্রদান করা, যেটি পুরোটিই র‍্যামে থাকে। টিন হ্যাট সিডি ঈ ইউএসবি ফ্ল্যাশ ড্রাইভ থেকে বুট হয়, তবে এটি সরাসরি বুট ডিভাইস থেকে ক্কন ফাইল সিস্টেমকে মাউন্ট করে না। এর কার্যব্যবস্থার জন্যে, দীর্ঘ বুট সময় লাগলেও, ব্যবহারের স্পিড খুব বেশি।
আলবেনিয়ায় পর্নোগ্রাফি
বৈধতা
আলবেনিয়ার সরকার শিশুদের যৌন শোষণ থেকে রক্ষা করার জন্য এই পদক্ষেপ গ্রহণ করছে।
জনতাত্ত্বিক
আলবেনিয়ার জনসংখ্যার প্রায় ৪০% ২৫ বছরের কম বয়সী এবং প্রায় ৭৫০,০০০ শিশুর বয়স ১৪ বছরের কম। সচেতনতা এবং শিক্ষার অভাব, সংখ্যালঘু বৈষম্য, ঘরোয়া সহিংসতা, বাল্যবিবাহ চর্চা এবং আলবেনিয়ায় নারীদের পিছিয়ে থাকা অবস্থানের কারণে শিশুরা বাণিজ্যিক যৌন শোষণের শিকার হয়। শিশু পাচার একটি উদ্বেগের বিষয়; শিশুরা, বিশেষ করে মেয়ে শিশুদের পাচার করা হয়।
অল্পবয়স্ক ছেলেমেয়েরা সহজেই অনলাইনে পর্নোগ্রাফিতে প্রবেশ করতে পারে এবং পেরেন্টাল কন্ট্রোল অ্যাপসের ব্যবহার আলবেনিয়ায় সীমাবদ্ধ। প্রায় অর্ধেক শিশু প্রতিদিন পর্ণ দেখে, যেখানে ফেসবুক হচ্ছে শিশুদের পর্ণ দেখার জন্য সবচেয়ে জনপ্রিয় ওয়েবসাইট।
মানব পাচার
আলবেনীয় নারী এবং শিশুদের নিকটবর্তী দেশ যেমন গ্রিস, ইতালি, ম্যাসেডোনিয়া এবং পশ্চিম ইউরোপের দেশগুলোতে যৌন শোষণ, পতিতাবৃত্তি এবং জোরপূর্বক শ্রমের জন্য পাচার করা হয়। শিশু পাচারের মাত্রা অজানা কারণ এই ধরনের অপরাধ প্রায়ই রিপোর্ট করা হয় না এবং দেশের অধিকাংশ পুলিশই দুর্নীতিগ্রস্ত।
প্রকাশনার ধরন
শিশু পর্নোগ্রাফিতে সাধারণত মোবাইল ফোনের মাধ্যমে প্রবেশ করা হয় এবং পর্নোগ্রাফিক উপাদান ব্লুটুথের মাধ্যমে বিতরণ হয়। এখানে ইন্টারনেট ব্যবহার ক্রমশ সাধারণ হয়ে উঠছে, কিন্তু আলবেনিয়া শিশুদের ইন্টারনেটের নিরাপত্তা সম্পর্কে সচেতনতা বৃদ্ধিতে পিছিয়ে রয়েছে। সম্প্রতি শিক্ষা ব্যবস্থায় এর সচেতনতার বিষয়াদি যুক্ত হয়েছে এবং স্কুলে ইন্টারনেটের নিরাপত্তা সম্পর্কে তথ্য প্রদান করছে।
রিও গ্রান্দে দে সান্তিয়াগো
রিও গ্রান্দে দে সান্তিয়াগো (স্পেনীয় ভাষায়: Río Grande de Santiago) পশ্চিম মধ্য মেক্সিকোর একটি নদী। লের্মা নদীর সাথে মিলে এটি মেক্সিকোর দীর্ঘতম নদীব্যবস্থা গঠন করেছে। নদীটি মেক্সিকোর হালিস্কো রাজ্যের চাপালা হ্রদে উৎপত্তি লাভ করে ৫৪৭ কিলোমিটার ধরে উত্তর-পশ্চিমে প্রবাহিত হয়ে নায়ারিত রাজ্যের সান ব্লাস শহরের কাছে প্রশান্ত মহাসাগরে পতিত হয়েছে। হালিস্কো রাজ্যে নদীটির উপর একটি বিখ্যাত জলপ্রপাত আছে, যার নাম হুয়ানাকাৎলান। নদীটি নৌপরিবহনের উপযোগী নয়, তবে এটি সেচ কাজে ও জলবিদ্যুৎ উৎপাদনে ব্যবহার করা হয়।
কুতকুত
কুতকুত গ্রামীণ কিশোরী-তরুণীদের অন্যতম প্রধান খেলা। উঠানে শস্য শুকাতে দেবার ফাঁকে কিংবা বিকালের নরম আলোয় গৃহের আঙ্গিনায় কৈশর পেরোনো তরুণীরা কুতকুত খেলায় মেতে ওঠে। বর্ষার পরের নরম মাটিতে মাটির ভাঙ্গা তৈজসপত্রের অংশ দিয়ে দাগ কেটে কুতকুতের জন্য ঘর বানানো হয়। বাংলার গ্রামীণ মেয়েরা যে কোনো ঋতুতেই এই খেলা খেলে থাকে। কুতকুত খেলায় ঘর বেচাকেনার বিষয়টি বাণিজ্যের প্রতি গ্রামীণ নারীদের সচেতনতাকে তুলে ধরে।
খেলার নিয়মাবলী
আয়তক্ষেত্রাকার মোট ৭/৮টি ঘর আঁকা হয় এবং এই ঘরগুলোর শেষ মাথায় অর্ধচন্দ্রাকৃতির আর একটি ঘর বানানো হয়। প্রথম ঘরে গুটি ফেলে এক পা শূন্যে রেখে এবং দম দিতে দিতে গুটিকে সবগুলো ঘর অতিক্রম করে অর্ধচন্দ্রাকৃতির ঘরে এনে পা নামিয়ে দম ফেলা যায়। তার পর এই ঘর থেকে গুটিকে পা দিয়ে আঘাত করে সব ঘর অতিক্রম করানোর চেষ্টা করা হয়। গুটিটি সব ঘর অতিক্রম না করলে অর্ধচন্দ্রাকৃতির ঘর থেকে বের হয়ে শূন্যে পা তুলে দম নিতে নিতে তাকে আবার আগের নিয়মে ঘর থেকে বের করে আনতে হয়। খেলোয়াড়রা কপালে গুটি রেখে উপর দিকে তাকিয়ে ৮টা ঘরের দাগে পা না ফেলে অর্ধচন্দ্রাকৃতির ঘরে যেয়ে আবার প্রথম ঘরে ফেরত আসতে পারলে সে ঘর কেনার যোগ্যতা অর্জন করে। কুতকুত খেলায় যে ঘর কেনা হবে সেই ঘরে পা বা গুটি ফেলা যাবেনা। ঘর কেনার প্রক্রিয়াকালীন সময় খেলোয়াড়ের দাঁত দেখা গেলে ঐ খেলোয়াড়ের খেলা ঐ অবস্থায় মারা যায়। ক্রমান্বয়ে ঘর কিনে শেষ ঘরটি দখল করার মাধ্যমে খেলার নিস্পত্তি হয়।
মারিয়ানো দিয়াস
মারিয়ানো দিয়াস মেহিয়া (Mariano Díaz, ; জন্ম: ১ আগস্ট ১৯৯৩; মারিয়ানো দিয়াস নামে সুপরিচিত) হলেন একজন স্পেনীয় পেশাদার ফুটবল খেলোয়াড়। তিনি বর্তমানে স্পেনের পেশাদার ফুটবল লিগের শীর্ষ স্তর লা লিগার ক্লাব রিয়াল মাদ্রিদ এবং ডোমিনিকান প্রজাতন্ত্র জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত কেন্দ্রীয় আক্রমণভাগের খেলোয়াড় হিসেবে খেলেন।
২০০২–০৩ মৌসুমে, স্পেনীয় ফুটবল ক্লাব এস্পানিওলের যুব পর্যায়ের হয়ে খেলার মাধ্যমে মারিয়ানো ফুটবল জগতে প্রবেশ করেছেন এবং পরবর্তীকালে প্রেমিয়া, সানচেস লিব্রে, বাদালোনা এবং রিয়াল মাদ্রিদের যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০১১–১২ মৌসুমে, স্পেনীয় ক্লাব বাদালোনার হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি মাত্র এক মৌসুম অতিবাহিত করেছেন; বাদালোনার হয়ে তিনি ৩ ম্যাচে অংশগ্রহণ করেছেন। অতঃপর রিয়াল মাদ্রিদ সি এবং রিয়াল মাদ্রিদ কাস্তিয়ার হয়ে খেলার পর ২০১৬–১৭ মৌসুমে তিনি রিয়াল মাদ্রিদে যোগদান করেছেন, রিয়াল মাদ্রিদের হয়ে তিনি জিনেদিন জিদানের অধীনে ২০১৬–১৭ লা লিগার শিরোপা জয়লাভ করেছেন। রিয়াল মাদ্রিদে মাত্র এক মৌসুম অতিবাহিত করার পর প্রায় ৮ মিলিয়ন ইউরোর বিনিময়ে ফরাসি ক্লাব লিওঁয়ের সাথে চুক্তি স্বাক্ষর করেছেন, যেখানে তিনি সকল প্রতিযোগিতায় ৪৮ ম্যাচে ২১টি গোল করেছেন। ২০১৮–১৯ মৌসুমে, তিনি প্রায় ২২ মিলিয়ন ইউরোর বিনিময়ে লিওঁ হতে পুনরায় স্পেনীয় ক্লাব রিয়াল মাদ্রিদে যোগদান করেছেন।
২০১৩ সালে, তিনি ডোমিনিকান প্রজাতন্ত্রের হয়ে আন্তর্জাতিক পর্যায়ে অভিষেক করেছেন; ডোমিনিকান প্রজাতন্ত্রের জার্সি গায়ে তিনি সর্বমোট ১ ম্যাচে ম্যাচে ১টি গোল করেছেন। অতঃপর স্পেন জাতীয় ফুটবল দলের হয়ে খেলার আশায় তিনি ডোমিনিকান প্রজাতন্ত্র ফুটবল দল থেকে অবসর গ্রহণ করেছেন। দলগতভাবে, মারিয়ানো এপর্যন্ত ৫টি শিরোপা জয়লাভ করেছেন, যার সবগুলো রিয়াল মাদ্রিদের হয়ে জয়লাভ করেছেন।
দক্ষিণ সুরমা থানা
আয়তন
দক্ষিণ সুরমা থানার মোট আয়তন ৭৮.৮২ বর্গ কিলোমিটার।
প্রতিষ্ঠাকাল
২০০০ সালে দক্ষিণ সুরমা থানা গঠিত হয়।
অবস্থান ও সীমানা
সিলেট সিটি কর্পোরেশনের দক্ষিণাংশে সুরমা নদীর দক্ষিণ পাড়ে দক্ষিণ সুরমা থানার অবস্থান। এর উত্তরে জালালাবাদ থানা, কোতোয়ালী থানা ও শাহপরাণ থানা; পূর্বে গোলাপগঞ্জ উপজেলা ও মোগলাবাজার থানা; দক্ষিণে মোগলাবাজার থানা এবং পশ্চিমে বিশ্বনাথ উপজেলা অবস্থিত।
প্রশাসনিক এলাকা
দক্ষিণ সুরমা থানার আওতাধীন সিলেট সিটি কর্পোরেশনের এলাকাসমূহ হল:
কাঁচা আমের চাটনি
কাঁচা আমের চাটনি হল আপরিপক্ব আম থেকে প্রস্তুতকৃত একপ্রকার উপমহাদেশীয় চাটনি যা সবুজ আমের চাটনি নামেও পরিচিত।
উপকরণ
কাঁচা আমের চাটনি বা সবুজ আমের চাটনির প্রধান উপাদান হল কাঁচা আম, লবণ, জিরা গুঁড়া, কালো সরিষা, সরিষার তেল, হলুদ গুঁড়া, চিনি, কাজু বাদাম, মেথি এবং সরিষার বীজের মিশ্রণ। অস্ট্রেলিয়াতে এর সঙ্গে কিশমিশ এবং আপেলও দেওয়া হয়।
আহাল প্রদেশ
আহাল প্রদেশ (Ahal welaýaty; ফার্সি: আখলাল অ্যাক্সেল) তুর্কমেনিস্তানের একটি অন্যতম প্রাদেশিক অঞ্চল। এটি দেশের দক্ষিণ-মধ্যাঞ্চলে অবস্থিত। ইরান ও আফগানিস্তানের সীমানা ঘেঁষে কোপেট ড্যাগ পর্বতমালার কাছে অবস্থিত। এর আয়তন প্রায় এবং জনসংখ্যা প্রায় ৯৩৯,৭০০ জন (২০০৫ সাল অনুসারে)।
সংক্ষিপ্ত বিবরণ
২০০০ সালে, আহল অঞ্চলটি তুর্কমেনিস্তানের জনসংখ্যার ১৪%, কর্মজীবীর মোট সংখ্যার ১১%, কৃষি উৎপাদনের ২৩% (মূল্য দিয়ে) এবং দেশের মোট শিল্প উৎপাদনের ৩১% ছিল।
আহালের কৃষিক্ষেত্রে কারাকুম খাল থেকে সেচের সেচের পানি ব্যবস্থা করা হয় যা প্রদেশের পূর্ব থেকে পশ্চিম প্রান্ত পর্যন্ত বিস্তৃত। এটি তুর্কমেনিস্তানের দক্ষিণ সীমান্ত নির্ধারণ করে। আর একটি জলের উৎস হলো তেজেন নদী, যা আফগানিস্তান থেকে উত্তর প্রদেশের দক্ষিণ-পূর্ব কোণে প্রবাহিত হয় এবং তেজেন শহরের দক্ষিণে দুটি বৃহৎ জলাশয় অতিক্রম করে।
আহার ১৮৮১ সালে সংঘটিত গোয়েক তেপে যুদ্ধের জন্য বিখ্যাত। বর্তমানে এখানে একটি মসজিদ তৈরি করা হয়েছে। আশখাবাতের পশ্চিমে বাহেরদান নামক ভূগর্ভস্থ উষ্ণ পানির হ্রদ রয়েছে (কোভ আতা কার্স্ট গুহা)।
আহাল প্রদেশের রাজধানী হল আনিউ (বা আননাউ), যা আশখাবাতের দক্ষিণ-পূর্ব সীমান্তের একটি শহর। প্রদেশের আরেকটি উল্লেখযোগ্য শহর হলো মার‍্যু প্রদেশের সীমান্তের নিকটে দক্ষিণ-পূর্বে অবস্থিত তেজেন। তুর্কমেনিস্তানের বৃহত্তম শহর আশখাবাত আহাল প্রদেশ দ্বারা বেষ্টিত, তবে এটি প্রদেশের এখতিয়ারের বাইরে একটি বিশেষ রাজধানী অঞ্চলের মর্যাদা পেয়েছে।
জেলা
আহাল প্রদেশ (আহাল ওয়েল্যাটি) ৭টি জেলায় (ইট্র্যাপ, বহুবচন ইটারপ্লার) বিভক্ত যা ২০১৮ সালের ৫ জানুয়ারি কার্যকর হয়:
২০১৭ সালের ১লা জানুয়ারির হিসাবে, প্রদেশটিতে ৮টি নগর (города বা lerherler), ৯টি শহর (посёлки বা çherçeler), ৮৯টি গ্রামীণ বা গ্রাম পরিষদ (сельские советы বা geňeşlikler) এবং ২৩৫টি গ্রাম (села, населенн населенные пункты বা ওবালার) অন্তর্ভুক্ত রয়েছে। তবে ২০১৮ সালের ৫ জানুয়ারি পর্যন্ত, প্রদেশ, জেলা এবং পৌরসভাগুলির মূল তালিকায় কেবল ৭টি শহর তালিকাভুক্ত করা হয়েছে।
২০১৩ সালের মে মাসের আগ পর্যন্ত রুহাবত জেলা এবং আবাদান শহর (বর্তমানে বাজমাইন বলা হয়) আহাল প্রদেশের আশখাবাত শহরের অন্তর্ভুক্ত ছিল। ২০১৮ এর জানুয়ারিতে, আহাল প্রদেশের বাবদাহান জেলা প্রতিষ্ঠিত হয় এবং কাকা, তেজেন, সারাহস প্রদেশগুলি পুনর্গঠন করা হয়। একই আদেশে বাহারলির নাম আগের মতো বেহেরদান দ্বারা প্রতিস্থাপিত করা হয় এবং আল্টিন আসিন জেলা বিলুপ্ত করা হয়।
ছড়ি
বাংলাদেশে ছড়ি নামযুক্ত একটি জেলা এবং এগারোটি উপজেলা আছে। যথা,
কেন্দুয়া ইউনিয়ন
কেন্দুয়া ইউনিয়ন নামে বাংলাদেশে মোট ২টি ইউনিয়ন রয়েছে। যথা:
ইডেন পার্ক
ইডেন পার্ক (ইডেনের বাগান) নিউজিল্যান্ডের বিখ্যাত ও সর্ববৃহৎ আন্তর্জাতিকমানের ক্রিকেট স্টেডিয়াম। নিউজিল্যান্ডের সর্ববৃহৎ শহর অকল্যান্ডের মধ্যবর্তী এলাকা থেকে তিন কিলোমিটার দক্ষিণ-পূর্বাংশের সিবিডি এলাকায় এ স্টেডিয়ামের অবস্থান। সমৃদ্ধ ক্রীড়া ও সামাজিক ইতিহাসে ইডেন পার্কের সুনাম রয়েছে। এদেশের যে-কোন স্টেডিয়ামের তুলনায় এখানে অধিক খেলা অনুষ্ঠিত হয়েছে ও এর আন্তর্জাতিক পরিচিতি ঘটেছে। মূলতঃ শীতকালে রাগবি ইউনিয়ন খেলার জন্য স্টেডিয়ামটির নির্মাণ কাজ শুরু হয় ও গ্রীষ্মকালে ক্রিকেট খেলা অনুষ্ঠিত হয়। সাম্প্রতিককালে রাগবি লীগ এবং ফুটবল খেলাও এ স্টেডিয়ামে অনুষ্ঠিত হচ্ছে। বিশ্বের একমাত্র স্টেডিয়াম হিসেবে এখানে একাধিকবার রাগবি বিশ্বকাপের ফাইনাল খেলা অনুষ্ঠিত হয়েছে। অস্ট্রেলিয়া এবং নিউজিল্যান্ডে যৌথভাবে অনুষ্ঠিতব্য ২০১৫ সালের ক্রিকেট বিশ্বকাপের অন্যতম মাঠ হিসেবে এ স্টেডিয়ামকে নির্বাচিত করা হয়েছে।
ইতিহাস
১৯০০ সালে ক্রীড়াস্থল হিসেবে ইডেন পার্কের অভিষেক ঘটে। শুরুতে এটি ব্যবহার অণুপযোগী হলে পরবর্তীতে ১৯১৪ সালে এ মাঠে পানি নিষ্কাশনের ব্যবস্থা করা হয়। শুরুতেই ব্যাপকভাবে ক্রিকেট খেলায় ব্যবহার করা হয়। ঐসময় এটি কিংসল্যান্ড ক্রিকেট মাঠ হিসেবে পরিচিত ছিল। ইডেন ক্রিকেট ক্লাবের সাথে একীভূত হয়ে এটি ইডেন ক্রিকেট মাঠ নামাঙ্কিত হয়। ১৮৮৩ সালে প্রতিষ্ঠিত অকল্যান্ড ক্রিকেট সংস্থা স্টেডিয়ামের দায়িত্ব নেয়ার পর ১৯১২ সালের মধ্যে এটি ইডেন পার্ক নামে সর্বসমক্ষে পরিচিত পায়। এরপর থেকে অদ্যাবধি অকল্যান্ড ক্রিকেটের নিজস্ব মাঠ হিসেবে ব্যবহতসহ আন্তর্জাতিক পর্যায়ের অনেক টেস্ট, একদিনের আন্তর্জাতিক এবং টুয়েন্টি২০ ক্রিকেট খেলার আয়োজন করে আসছে।
১৯১৩ সালে অকল্যান্ড ক্রিকেট সংস্থার সাথে চুক্তিবদ্ধ হয়ে রাগবি খেলা এ মাঠে অনুষ্ঠিত হয়। অকল্যান্ড রাগবি দল ২১ বছর মেয়াদে শীতকালে ব্যবহারের জন্য এ মাঠকে ব্যবহার করে। রাগবি ও ক্রিকেটের পাশাপাশি মাঝে-মধ্যেই ফুটবল, আন্তর্জাতিক হকি খেলাসহ ১৯৫০ সালে ব্রিটিশ এম্পায়ার গেমস প্রতিযোগিতাও ইডেন পার্কে অনুষ্ঠিত হয়েছে। ২০১৩ সালে নিউজিল্যান্ড ওয়ারিয়র্স ঘোষণা করে যে, ইডেন পার্কে ২০১৪ সালের এনআরএল মৌসুমের তিনটি খেলা অনুষ্ঠিত হবে।
আন্তর্জাতিক অঙ্গনের অন্যতম পুরনো মাঠ হলেও এটি বেশ আধুনিক স্টেডিয়াম। যদিও আকারে এটি বেশ ছোট।
একদিবসীয় কীর্তি
এখনো অব্দি ৩ এশীয় দেশ নিউজিল্যান্ডের বিরুদ্ধে এই মাঠে জয় পেয়েছে ।
২০১৪ ভারত - নিউজিলান্ড টাই
মার্টিন গাপটিল এর দুরন্ত শতরানে ৩১৫ টার্গেট পায় ভারত। জবাবে ধোনি, অশ্বিন ও জাদেজার ব্যাটিং সত্বেও কোরে অ্যান্ডারসন-এর বোলিং এ ভারত ৩১৪ রান করে ম্যাচটি টাই করে।
টি২০ আন্তর্জাতিক কীর্তি
একমাত্র ভারতীয় হিসেবে রোহিত শর্মা অর্ধশত রান করেন।
সুলতান যওক নদভী
সুলতান যওক নদভী একজন বাংলাদেশি ইসলামি পণ্ডিত।   তিনি আঞ্জুমানে ইত্তেহাদুল মাদারিস বাংলাদেশের সভাপতি, জামেয়া দারুল মাআরিফ আল ইসলামিয়ার প্রতিষ্ঠাতা ও মহাপরিচালক এবং বিশ্ব মুসলিম লীগের বাংলাদেশ শাখার প্রধান। আরবি ভাষায় দক্ষতা ও সাহিত্য অবদানের জন্যে তার পরিচিতি রয়েছে।
প্রাথমিক জীবন
সুলতনা যওক নদভী ১৯৫৯ সালে সালে আল-জামিয়াহ আল-ইসলামিয়াহ পাটিয়া থেকে দাউরা-ই হাদীস সম্পন্ন করেন। পরবর্তীতে, ১৪০৪ হিজরি সালে ভারতের দারুল উলুম নাদওয়াতুল উলামা থেকে তিনি অবৈতনিক আলমিয়াত ডিগ্রী লাভ করেন। এবং নদভী শিরোনাম ভূষিত হন।
কর্মজীবন
সুলতান জউক ১৯৫৯ সালে চন্দনাইশ উপজেলার মাদ্রাসা রাশিদিয়াতে যোগদানের মধ্য দিয়ে শিক্ষকতা পেশা শুরু করেন। ১৯৬০ সালে তিনি জামিয়া ইমদাদিয়া কিশোরগঞ্জে যোগ দেন। ১৯৬২ সালে মাওলানা হাজী ইউনুস সাহেবের আহ্বানের জবাবে তিনি আল জামায়াতে ইসলামী পটিয়ার শিক্ষক হিসেবে নিযুক্ত হন।
১৯৬৫ সালে তিনি একটি শিক্ষা প্রতিষ্ঠান প্রতিষ্ঠার জন্য প্রথমবার জামিয়া পাটিয়া ছেড়ে চলে যান এবং তার বন্ধুত্ববিদ কোমল উদ্দিন আগ্রাবাদে কাশেমুল উলুম নামে একটি মাদ্রাসা প্রতিষ্ঠা করেন। আল্লামা হারুন বাবুনগরীর আহ্বানের জবাবে তিনি আল-জামিয়াতুল ইসলামিয়া আজিজুল উলুম বাবুনগরে শিক্ষক হিসাবে নিজেকে নিবেদিত করেন। নদভি উচ্চতর স্তরে আরবি সাহিত্য ও হাদীস শেখা এবং মুফতি হিসেবে কাজ করেন। তিনি আরবি সাহিত্যের অধ্যয়নের জন্য নাদিয়াতুল আদাব নামে একটি শিক্ষা প্রতিষ্ঠান চালূ করেন । বাংলাদেশের স্বাধীনতার পর তিনি দ্বিতীয়বার আল জামিয়া ইসলামিয়া পটিয়ায় নিযুক্ত হন। তিনি তাহাওয়ী শরীফ, তিরমিযী শরীফ, মিশকাত এবং অন্যান্য গুরুত্বপূর্ণ বইগুলি শিখিয়েছিলেন। তিনি একটি আরবি ভাষা একাডেমী প্রতিষ্ঠা, আরবি ভাষা বিভাগ স্পনসর। সেই সময়, একটি ত্রৈমাসিক আরবি পত্রিকা আস-সুবহুল জাদেদ, তার সম্পাদনার মাধ্যমে নিয়মিত প্রকাশিত হয়।
১৯৮১ সালে, তিনি আন্তর্জাতিক সাহিত্য সেমিনারে অংশগ্রহণের জন্য ভারত যান এবং দারুল উলুম নাদওয়াতুল উলামা দুই মাস অবস্থান করেন। ১৯৮৬ সালে, নাদভিকে রবার্ট আল-আদাব আল-আসলামি (ইসলামী সাহিত্যের সার্বজনীন লীগ ) ট্রাস্টি বোর্ডে নিযুক্ত করা হয় এবং সংগঠনের বাংলাদেশ আঞ্চলিক কার্যালয়ের চেয়ারম্যান হিসাবে ঘোষণা করা হয়। ১৯৮৪ সালে তার আমন্ত্রণে আবুল হাসান আলী হাসানী নাদুই বাংলাদেশ সফর করেন এবং মাদ্রাসা প্রতিষ্ঠার বিষয়ে পরামর্শ দেন। ১৯৮৫ সালে আল্লামা যওক নদভী দ্বিতীয় বার জামায়াতের আল ইসলামিয়া পটিয়া ছেড়ে জামিয়া দারুল মরিফ আল-ইসলামিয়া প্রতিষ্ঠা করেন ।
তার উদ্যোগে, ১৯৯৪ সালে রবিতা আল-আদাব আল-ইসলামী পরিচালনার অধীনে জামিয়া দারুল মরিফ আল ইসলামিতে আবুল হাসান আলী হাসান নাদভীয়ের সভাপতিত্বে পূর্ব এশীয় ভাষার ভাষা ও সাহিত্যের একটি আন্তর্জাতিক সাহিত্য সেমিনার অনুষ্ঠিত হয়। এই সেমিনারে মুসলিম বিশ্বের সেরা কবিগণ উপস্থিত ছিলেন।
আল্লামা সুলতান যওক নাদভী তার নিজের মাদ্রাসার জামিয়া দারুল মারেফ আল-ইসলামিয়া মহাপরিচালক হিসাবে দায়িত্ব পালন করেন।
উল্লেখযোগ্য কর্ম
প্রকাশিত কাজ:
ফাতিমার বই
শিয়া মতবাদ
শিয়া মতবাদে, মুসহাফ-ই-ফাতিমা লেখা হয়েছিল ফাতিমার বাবা, ইসলামের নবী মুহাম্মাদ- এর মৃত্যুর পর  । উসুল আল-কাফির শিয়া মুসলিম ঐতিহ্য ফাতিমা মুশফ নামক একটি গ্রন্থ উল্লেখ করে, যা তার পিতা মুহাম্মদের রাস্তায় ফাতিমার কথা বলে। এই ঐতিহ্যের বেশ কয়েকটি সংস্করণ রয়েছে, তবে সাধারণ বিষয় হল অহী প্রেরণকারী আল্লাহর ফেরেশতা জিব্রাঈল তার কাছে হাজির অহি হাজিরে করেছিলেন এবং ফাতে তাদের সন্তানের বিষয়ে ভবিষ্যতের ঘটনা সহ অনেক কিছুর বিবরণ দিয়েছেন বইটি প্রকাশনার সময়, আলী ফাতিমার লেখক হিসাবে কাজ করেন।
শিয়া মতবাদের পঞ্চম ইমাম মুহাম্মদ আল বাকীর মতে, বইয়ে উল্লেখিত বাণীগুলো ভবিষ্যদ্বাণী প্রকাশের নয়। তার মতে মুসলিম উৎসে ঈসা (যিশু)  মূসা র  মায়ের কাছে এসেছিলেন  যা কোরআন মাজীদের সূরা আন নামলে উল্লেখ করা হয়েছে।
সুন্নি মতবাদ
সুন্নি মুসলমানরা বলে যে ফাতিমাহ কখনোই ঐশ্বরিক আয়াত গ্রহণ করেননি, এবং ফাতিমাহ গ্রন্থের অস্তিত্ব অস্বীকার করেছেন। কারণ কোনো মুহাম্মাদের কোনো হাদিসে এ ব্যাপারে কোনো বিষয় উল্লেখ নেই।
এনরিকে তেউশে
এনরিকে তেউশে (Enrique Teuche, ; ১ জানুয়ারি ১৮৯৪ – অজানা) একজন চিলীয় পেশাদার ফুটবল খেলোয়াড় এবং ম্যানেজার ছিলেন। তিনি তার খেলোয়াড়ি জীবনের অধিকাংশ সময় দেপোর্তেস মাগায়ানেস এবং চিলি জাতীয় দলের হয়ে মধ্যমাঠের খেলোয়াড় হিসেবে খেলেছিলেন।
আন্তর্জাতিক ফুটবল
এনরিকে কোপা আমেরিকার (তৎকালীন দক্ষিণ আমেরিকান চ্যাম্পিয়নশিপ) প্রথম আসর ১৯১৬ দক্ষিণ আমেরিকান চ্যাম্পিয়নশিপে চিলির জাতীয় দলে অন্তর্ভুক্ত ছিলেন।
ব্যক্তিগত জীবন
এনরিকে তেউশে ১৮৯৪ সালের ১লা জানুয়ারি তারিখে চিলিতে জন্মগ্রহণ করেছিলেন এবং সেখানেই তার শৈশব অতিবাহিত করেছিলেন।
স্মরণ ঘোষাল
স্মরণ ঘোষাল যিনি সত্যজিত রায়ের বিশ্ববিখ্যাত অপু-ত্রয়ীর অপরাজিত' চলচিত্রে কিশোর অপুর ভুমিকায় অভিনয় করেছিলেন।
অভিনয় জীবন
অপরাজিত চলচিত্রে অসামান্য অভিনয়ের পর সত্যজিত রবীন্দ্রনাথ ঠাকুর তথ্যচিত্রেও কিশোর রবির ভুমিকায় অভিনয় করান। তবে অভিনেতা হিসাবে এই দুটি মাত্র চলচিত্রে স্মরণবাবু অভিনয় করেন।
ব্যক্তি জীবন
কলকাতার এক সম্ভ্রান্ত পরিবারে জন্ম। তার মামা হলেন বিখ্যাত চিত্রকর চিত্তপ্রসাদ ভট্টাচার্য্য। তাঁর খুড়তুতো দাদা ছিলেন চট্টগ্রাম অস্ত্রাগার লুন্ঠনকারী শহিদ জীবন ঘোষাল। স্মরণবাবু জীবিকা হিসাবে পর্যটনের ব্যবসায় যুক্ত ছিলেন এবং ১০নম্বর মেহের আলি রোডের নিজগৃহ থেকেই তিনি এই ব্যবসা চালাতেন। তিনি ছিলেন পরিবেশ ও বন্যপ্রাণী কর্মী। দক্ষিণ কলকাতা রাইফেল ক্লাবের কোযাধ্যক্ষ হিসাবে কলকাতায় খেলা হিসাবে রাইফেল শুটিং-এর উল্লেখযোগ্য পৃষ্ঠপোষক ছিলেন। ১০ই জুলাই ২০০৮ সালে মৃত্যুকালে তার বয়স হয়েছিল ৬৪বছর।
শাহ আজিজুর রহমান
শাহ আজিজুর রহমান (১৯২৫-১৯৮৮) বাংলাদেশের সাবেক প্রধানমন্ত্রী। মুক্তিযুদ্ধে তিনি পাকিস্তান সেনাবাহিনীকে সমর্থন করে বিতর্কিত ভূমিকা পালন করেন।
জন্ম
শাহ আজিজুর রহমান কুষ্টিয়া জেলার দৌলতপুর উপজেলায় জন্মগ্রহণ করেন।
বাংলাদেশ পূর্ববর্তী রাজনৈতিক অবস্থান
ছাত্র নেতা হিসেবে তিনি ব্রিটিশ বিরোধী আন্দোলনে মুসলিম লীগের আন্দোলনে অংশ নেন। পূর্ব পাকিস্তানের (বর্তমান বাংলাদেশ) স্বায়ত্বশাসনের ব্যাপারে তিনি শেখ মুজিবুর রহমানের বিরোধিতা করেন।
মুক্তিযুদ্ধ কালীন ভূমিকা
মুক্তিযুদ্ধ শুরু হলে শাহ আজিজুর রহমান পাকিস্তান সরকারকে সমর্থন দেন এবং বাংলাদেশের স্বাধীনতা আন্দোলনের বিরোধিতা করে নুরুল আমিন, গোলাম আজম, মতিউর রহমান নিজামীর পক্ষ নেন। নভেম্বর ১৯৭১ সালে তিনি জাতিসংঘে পাকিস্তান কুটনৈতিক দলের নেতৃত্ব দেন এবং বাংলাদেশে পাকিস্তান সেনাবাহিনীর গনহত্যার কথা অস্বীকার করেন। তিনি অন্যান্য মুসলিম দেশকে বাংলাদেশকে স্বীকৃতি না দিতে আহবান জানান।